U svom obraćanju s poljskim biskupima tijekom Svjetskog dana mladih krajem srpnja, papa Franjo jasno je rekao kako je rodna teorija koja tvrdi da svatko može odabrati vlastiti spol „potpuna suprotnost” Božjem stvaranju.

Papa je također otvoreno rekao da postoje moćne institucije koje su financirale širenje „rodne teorije” u školama, navodi dailywire.com.

Papa je izjavio:

„U Europi, u Americi, u Latinskoj Americi, u Africi i u nekim zemljama Azije, postoje ideološke kolonizacije. A jedna je od njih – kažem to jasno s imenom i prezimenom – ‘rod’! Danas djecu, djecu u školama to poučavaju, da je moguće odabrati vlastiti spol! A zašto to naučavaju? Jer su udžbenici koji se koriste od onih pojedinaca i institucija koje daju novac. To su ideološke kolonizacije, koje također podupiru vrlo utjecajne zemlje. I to je užasno. U razgovoru s papom Benediktom, koji dobro i jasno razmišlja, rekao mi je: „Svetosti, ovo je vrijeme grijeha protiv Boga Stvoritelja!” On je inteligentan! Bog je stvorio muškarca i ženu; Bog je stvorio svijet tako i tako i tako… a mi činimo suprotno. Bog nam je dao „neobrađeno” stanje, kako bismo ga mogli obrađivati; a onda, s ovakvim obrađivanjem, činimo stvari koje na vraćaju u „neobrađeno” stanje! Moramo razmisliti o onome što je rekao papa Benedikt: Ovo je vrijeme grijeha protiv Boga Stvoritelja! I to će nam pomoći.”

> Ivan Munjin: Građani su u javnoj raspravi vrlo jasno poručili – NE ratifikaciji Istanbulske konvencije

Marianne Duddy-Burke, izvršna direktorica organizacije LGBT katolika, DignityUSA, osudila je Franju, rekavši:

„Papa pokazuje žaljenja vrijedno i opasno nepoznavanje teme koja je doslovno pitanje života i smrti za neke ljude. Ono što mnogi, uključujući papu Franju, još ne razumiju jest da ljudi ne „odabiru” svoje ‘rodove’. ‘Rod’ je dodijeljen pri rođenju, a neki ljudi otkriju da su bili netočno klasificirani. (…) Zanimljivo je da je do nedavno prevladavalo uvjerenje da su ljudi odabrali svoju seksualnu orijentaciju. Sada čak i Katekizam Katoličke Crkve priznaje da postoje neki ljudi „koji osjećaju isključivu ili pretežitu privlačnost prema osobama istoga spola” i da je to „duboko ukorijenjena” stvarnost. Čini se da ćemo morati proći isto takvo obraćenje u svom poimanju ‘roda’.”

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/dailywire.com